
–	uzimajući u obzir Delegiranu uredbu Komisije (C(2025)03819),
–	uzimajući u obzir pismo Komisije od 6. lipnja 2025. kojim od Europskog parlamenta traži da izjavi kako neće uložiti prigovor na Delegiranu uredbu,
–	uzimajući u obzir pismo Odbora za međunarodnu trgovinu predsjedniku Konferencije predsjednika odbora od 25. lipnja 2025.,
–	uzimajući u obzir članak 290. Ugovora o funkcioniranju Europske unije,
–	uzimajući u obzir Uredbu Vijeća (EZ) br. 2173/2005 od 20. prosinca 2005. o uspostavljanju FLEGT sustava za izdavanje dozvola za uvoz drvne sirovine u Europsku zajednicu[footnoteRef:1], a posebno njezin članak 10. stavke 1. i 3. i članak 11.a stavak 5., [1:  	SL L 347, 30.12.2005., str. 1., ELI: http://data.europa.eu/eli/reg/2005/2173/oj.] 

–	uzimajući u obzir Delegiranu uredbu Komisije (EU) 2025/530[footnoteRef:2], [2:  	Delegirana uredba Komisije (EU) 2025/530 оd 30. listopada 2024. o izmjeni priloga I. i III. Uredbi Vijeća (EZ) br. 2173/2005 na temelju Dobrovoljnog sporazuma o partnerstvu s Republikom Ganom o sustavu izdavanja dozvola za provedbu zakona, upravljanje i trgovinu u području šuma (FLEGT) za uvoz drvne sirovine u Europsku uniju (SL L, 2025/530, 20.3.2025., ELI: http://data.europa.eu/eli/reg_del/2025/530/oj). ] 

–	uzimajući u obzir članak 114. stavak 6. Poslovnika,
–	uzimajući u obzir preporuku za donošenje odluke Odbora za međunarodnu trgovinu,
–	uzimajući u obzir da nisu uloženi nikakvi prigovori tijekom razdoblja utvrđenog u članku 114. stavku 6. trećoj i četvrtoj alineji Poslovnika, koje je isteklo 8. srpnja 2025.,
A.	budući da su Delegiranom uredbom Komisije (EU) 2025/530 Republika Gana i njezin Odjel za razvoj drvne industrije uvršteni na popis u Prilogu I. Uredbi (EZ) br. 2173/2005, a popis proizvoda obuhvaćenih sustavom izdavanja dozvola za provedbu zakona, upravljanje i trgovinu u području šuma (FLEGT) uvršten je u Prilog III. toj uredbi; budući da je trgovina drvnim proizvodima između Unije i Gane uređena Dobrovoljnim sporazumom o partnerstvu između Europske zajednice i Republike Gane o izvršenju zakona, upravljanju i trgovini u području šumarstva i uvozu drvnih proizvoda u Zajednicu (Sporazum)[footnoteRef:3]; budući da se Delegirana uredba (EU) 2025/530 treba početi primjenjivati od 8. srpnja 2025.; [3:  	Dobrovoljni sporazum o partnerstvu između Europske zajednice i Republike Gane o izvršenju zakona, upravljanju i trgovini u području šumarstva i uvozu drvnih proizvoda u Zajednicu (SL L 70, 19.3.2010., str. 3.).] 

B.	budući da pripreme za izdavanje dozvola FLEGT traju dulje od očekivanog i da će Gana početi izdavati dozvole FLEGT najranije 30. lipnja 2025.; budući da pošiljke iz Gane trebaju između dva i osam tjedana da bi stigle u Uniju, što dovodi do rizika da pošiljke koje napuste Ganu prije 30. lipnja 2025., ali dospiju u Uniju nakon 8. srpnja 2025., neće biti popraćene dozvolom FLEGT te stoga neće moći ući u Uniju;
C.	budući da postoji znatan rizik da pošiljke drvne sirovine koje stignu u Uniju od 8. srpnja 2025. ne budu obuhvaćene dozvolom FLEGT jer su možda otpremljene prije nego što je Gana počela izdavati dozvole FLEGT; budući da bi to moglo prouzročiti poremećaje u trgovini, ugroziti vjerodostojnost Sporazuma kao instrumenta za olakšavanje trgovine i negativno utjecati na gospodarske subjekte i u Gani i u Uniji;
D.	budući da bi trebalo prilagoditi datum od kojeg se Delegirana uredba (EU) 2025/530 primjenjuje kako bi se omogućilo dovoljno vremena da pošiljke koje napuste Ganu prije 30. lipnja 2025. pristignu u Uniju bez obveze da budu obuhvaćene dozvolom FLEGT;
E.	budući da bi Delegiranu uredbu (EU) 2025/530 stoga trebalo na odgovarajući način izmijeniti;
1.	izjavljuje da ne ulaže prigovor na Delegiranu uredbu;
2.	nalaže svojoj predsjednici da ovu Odluku proslijedi Vijeću i Komisiji.

